Twee vas vir George-vrou se moord | Maroela Media
'n Wenk uit die gemeenskap het daartoe gelei dat twee mans Saterdagaand in hegtenis geneem is vir die moord op Isabella Kruger (77) wie se liggaam in 'n bad vol water in haar huis in George gevind is.
Maroela Media het vroeër berig Kruger se dogter het op haar ma se liggaam in haar huis in Kraaibosch Country Estate afgekom. Daar was geen ooglopende merke aan haar liggaam nie en dit is nog nie duidelik hoe sy vermoor is nie. Haar Honda Jazz is gesteel, maar is later verlate op die Saasveldpad gevind.
Kapt. Malcolm Pojie, woordvoerder van die polisie, het aan Maroela Media gesê die ondersoekspan het inligting ontvang van 'n verdagte wat in Kruger se Honda Jazz opgemerk is en toe later weer in 'n ander voertuig gesien is. "Die polisie het hierdie voertuig opgespoor en voorgekeer. Die motor is deursoek en goedere wat vermoedelik uit Kruger se huis gesteel is, onder meer 'n skootrekenaar, is in die motor gevind," het hy gesê.
"Twee verdagtes, onderskeidelik 28 en 31 jaar oud, is gevolglik in hegtenis geneem. Hulle staan tans op 'n aanklag van moord tereg." Pojie het gesê die moontlikheid bestaan dat bykomende aanklagte later bygevoeg kan word.
Die verdagtes sal in die week in die plaaslike landdroshof verskyn.
Dit lyk of hulle plesier daaruit skep om mense so wreed te vermoor!!! En dan maak HULLE aanspraak op menseregte!! Net die slagoffers van misdaad het NIE menseregte nie!!!
Polisie julle is ysters,,Nee hulle maak aanspraak op alles maar verdien niks,,MENSE bewapen julself dis die enigste uitweg,,
Dis die DSTV kanale wat hulle so slim maak soos CI en daai kanale…. toevalig het die 1 man ook die vrou in badwater gesit na hy haar verkrag en vermoor het… alle bewyse word vernietig…
Marietjie vd Spuy
Isabelle was n Jesuskind. Sy was haar se gesin en gemeenskap se steunpilaar. Altyd n sagte woord gehad vir die in nood. Een wat menswees verstaan het. Sy was n vooraanstaande met n nederige hart. Capitalpark se mense sal jou mis.